കുടുംബശ്രീ ഉല്പന്നങ്ങള് ഓണ്ലൈനില് പയ്യന്നൂര്: കുടുംബശ്രീ ഉല്പന്നങ്ങളുടെ ഓണ്ലൈന് വിപണനം പ്രോത്സാഹിപ്പിക്കുന്നതിന് www.kudumbashreebazaar.com എന്ന പേരില് ഇകോമേഴ്സ് പോര്ട്ടല് ആരംഭിച്ചു. സംസ്ഥാനത്താകമാനം നിരവധി സ൦രംഭകരുടെ ഉല്പന്നങ്ങള് പോര്ട്ടലിലൂടെ വിപണനം ചെയ്യുന്നുണ്ട്. പ്രമോഷന് കാമ്ബയിന് കുടുംബശ്രീ ഓണ൦ ഉത്സവ് നഗരസഭ തല ഉദ്ഘാടനം ചെയര്പേഴ്സന് കെ.വി. ലളിത നിര്വഹിച്ചു. ക്ഷേമകാര്യ സ്ഥിരം സമിതി ചെയര്മാന് വി. ബാലന്, ആരോഗ്യ സ്ഥിരം സമിതി ചെയര്പേഴ്സന് വി.വി. സജിത, സി.ഡി.എസ് ചെയര്പേഴ്സന് കെ. കവിത, സിറ്റി മിഷന് മാനേജര് ബിനീഷ് ജോയ് എന്നിവര് പങ്കെടുത്തു.